Jan Søndergaard

Jan Søndergaard (født 5. januar 1947 på Frederiksberg) er en dansk arkitekt og professor.

Karriere 
Han er søn af chauffør, senere lagerforvalter Christian Viggo Søndergaard og Ruth Illemann, blev tømrersvend 1968 og fik afgang fra Byggeteknisk Højskole 1972. Han blev optaget på Kunstakademiets Arkitektskole, hvorfra, han fik afgang som arkitekt 1979. 

Jan Søndergaard udviste allerede i studietiden et stort talent, hvorfor han blev inviteret til at udstille sine skolearbejder på udstillingen Ung dansk kunst på Charlottenborg i 1980. I 1983 deltog han, ligeledes på Charlottenborg, i udstillingen Kunstnere for fred. 

I 1979 blev Søndergaard ansat hos Krohn & Hartvig Rasmussen og blev snart efter projektansvarlig på betydelige opgaver. Et af disse var projektet til betonvarefabrikken Unicons kontorbygning i Roskilde. I 1988 blev han partner i samme virksomhed (under navnet KHR A/S arkitekter) sammen med Svend Axelsson, Erik Sørensen, Jesper Lund, Kurt Schou, Ove Neumann og Kaj Terkelsen. Han er tillige professor ved Det Kongelige Danske Kunstakademis Skoler for Arkitektur, Design og Konservering - Arkitektskolen

Tillidshverv 
Han er medlem af Akademisk Arkitektforening, Danske Arkitektvirksomheder, Kunstnersamfundet, Det Kongelige Akademi for de Skønne Kunster (af Bygningskunstudvalget 1992-96) og har været medlem af Akademiraadet 2005-08.

Søndergaard har desuden været medlem af Statens Kunstfonds arkitekturudvalg 1992-95, af bestyrelsen for Danske Arkitekters Landsforbund 1991-97, af Arkitektens Forlags redaktionsudvalg og af bestyrelsen 1994-96 og atter 2005-09, gæsteprofessor ved Arkitektskolen i Aarhus og Akademiraadets censor ved afgangsbedømmelser på arkitektskolerne.

Ægteskaber 
 Gift første gang 5. oktober 1968 i Ballerup med overassistent Hanne Ekholm (født 14. januar 1947 i Tveje Merløse), datter af vognmand Jørgen Mose Hansen og assistent Edy Nielson. Ægteskabet opløst 1994.
 Gift anden gang 27. august 1994 i Slagelse med arkitekt Anna Maria Luisa Indrio (født 11. juni 1943 i Meina (Novarra), Italien), datter af pilot, lærer Mario Saverio Indrio og Santa Corbone.
 Gift tredje gang 2. januar 2017 med litteraturlektor og -kritiker Lilian Munk Rösing (født 4. december 1967)

Hæder 
 1989: Betonelementprisen
 1989: Københavns Kulturfonds præmie
 1992: European Commission Design Prize
 1992: Nykredits Arkitekturpris
 1992: Den europæiske Designpris
 1993: The Auguste Perret Prize for Applied Technology in Architecture fra International Union of Architects
 1996: Murerprisen
 1996: Eckersberg Medaillen
 1998: Statens Kunstfonds livsvarige kunstnerydelse
 2002 og 2003: red dot: best of the best
 2003: DuPont Benedictus Awards fra International Union of Architects
 2006: Optaget i Kulturministeriets Kulturkanon: Design og kunsthåndværk (facadesystem for Fiberline Composites)
 2007: ECCS European Steel Design Award
 2007: Plastprisen
 2012: C.F. Hansen Medaillen
 2012: Træprisen

Bygningspræmieringer:
 1996, 1999 og 2000: Lyngby-Taarbæk Kommune
 1999, 2001 og 2003: Struer Kommune
 2001 og 2003: Årets Stadsbyggnadspris, Malmø
 2009: Roskilde Kommune
 2010: Middelfart Kommune

Nomineringer:
 1992, 1994, 1999, 2003, 2005, 2007, 2009 og 2013: Nomineret til The Mies van der Rohe Pavilion Award for European Architecture

Værker 
 Eget sommerhus, Veddinge Bakker i Vestsjælland
Som medarbejder og partner i KHR arkitekter:
 Nationalmuseet i Bahrain (1985)
 Unicon, administrationsbygning, Roskilde (1989)
 Østerport butiksarkade, Oslo Plads, København (1991)
 Danmarks pavillion på Expo 92, Sevilla (1992, nu flyttet til Japan)
 Domicil for Bayer Danmark, Kongens Lyngby (1994)
 Domicil for E. Pihl & Søn, Kongens Lyngby (1994)
 Tilbygning til den danske ambassade i Moskva (1997)
 Finger D, Københavns Lufthavn (1998)
 Ny hovedbygning for Bang & Olufsen, Struer (1999)
 Butiksdesign for Bang & Olufsen (fra 1999)
 Medicom, produktions- og forskningsbygning for Bang & Olufsen (2001)
 Ny hovedbygning for Ericsson Mobile Platform, Lund, Sverige (2002)
 Ny hovedbygning for Istak, Reykjavik, Island (2003)
 Akvadranten, aktivitetscenter i Kristiansand, Norge (2005)
 Ny hovedbygning for Fiberline Composites, Middelfart (2007)
 Hellig Kors Kirke, Jyllinge (2010)

Kilder 
 
 CV hos KHR arkitekter 

Personer i Kraks Blå Bog
Kunstnere på finansloven
Arkitekter fra Danmark
Modernistiske arkitekter
Personer fra Frederiksberg
Modtagere af Eckersberg Medaillen
Danskere i 1900-tallet
Danskere i 2000-tallet
Pacifister fra Danmark
Personer med enkeltværker i Kulturkanonen
Medlemmer af Akademiraadet
Ansatte ved Kunstakademiets Arkitektskole